cyanic-selkie/wikianc huggingface dataset:
Το λαγωνικό των Μπάσκερβιλ
Κύριοι χαρακτήρες
Δεσποινίδα Μπέρυλ Στέιπλετον – Ισχυρίζεται ότι είναι αδελφή του Στέιπλετον αλλά αποδεικνύεται ότι είναι η γυναίκα του. Είναι πρόθυμη να αποτρέψει άλλο θάνατο αλλά είναι τρομοκρατημένη από το βίαιο σύζυγό της και γι' αυτό δίνει αινιγματικές προειδοποιήσεις στον Σερ Χένρυ και τον Γουάτσον.
Κύριος Τζον Μπάρυμορ και κυρία Ελίζα Μπάρυμορ – Για πολλά χρόνια ήταν το οικιακό προσωπικό των Μπάσκερβιλ. Είναι πρόθυμοι να βοηθήσουν αλλά κρατούν ένα σκοτεινό οικογενειακό μυστικό, το οποίο προσωρινά παραπλανά τον Γουάτσον σχετικά με το τι συμβαίνει στους βάλτους.
Λάουρα Λάιονς – Η ελκυστική κόρη ενός ντόπιου δύστροπου τύπου που την αποκηρύσσει όταν αυτή παντρεύεται ενάντια στη θέλησή του. Στη συνέχεια, εγκαταλειμμένη από τον άντρα της, στρέφεται για βοήθεια στον κύριο Στέιπλετον και στον Σερ Τσαρλς Μπάσκερβιλ, με μοιραία συνέπεια για τον τελευταίο.
Σέλντεν – Ένας επικίνδυνος εγκληματίας που κρύβεται από την αστυνομία στους βάλτους. Συνδέεται με τους Μπάρυμορ, οι οποίοι τον προμηθεύουν κρυφά τροφή και ρούχα τη νύχτα. Ο Σέλντεν σκοτώνεται κατά λάθος από το κυνηγόσκυλο ενώ είναι ντυμένος με τα ρούχα του Σερ Χένρυ.
Κριτική
Το «Σκυλί των Μπάσκερβιλ» (1902) γράφτηκε ακριβώς στα μισά της καριέρας του Κόναν Ντόιλ, ο οποίος ξαναζωντάνεψε τον σπουδαίο «ειδικό στο έγκλημα» και δραματοποίησε την εμμονή που από πάντα τον διακατείχε με τη μεταφυσική. Μαζί του, στο αρχαίο και φαινομενικά ακίνδυνο τοπίο των βάλτων του Ντέβονσαϊρ είναι μια ομάδα από τζέντλεμαν της επιστήμης: εκτός από τον χρονικογράφο του, τον πιστό δρα Γουάτσον, συναντούμε έναν άλλον γιατρό, τον δρα Μόρτιμερ, έναν «χομπίστα της επιστήμης» όπως λέει ο ίδιος, τον δικηγόρο Φράνκλαντ, έναν ερασιτέχνη αστρονόμο, και τον δαρβινιστή συλλέκτη πεταλούδων Στέιπλετον, του οποίου η μανία για λογική ταξινόμηση συναγωνίζεται εκείνην του Χολμς.
Το 2007 ο Γάλλος καθηγητής λογοτεχνίας, ψυχαναλυτής και συγγραφέας Πιερ Μπαγιάρ εξέδωσε το βιβλίο «Ο Σέρλοκ Χολμς Έκανε Λάθος» επανεξετάζοντας την υπόθεση του σκύλου των Μπάσκερβιλ. Σε αυτό ο Μπαγιάρ ψυχαναλύει ορισμένα σκοτεινά σημεία του μυθιστορήματος προκειμένου να καταδείξει ότι ο αναγνώστης δικαιούται να αποδώσει ιδιαίτερη σημασία σε πολλές αμφισημίες ή σε πράγματα που παραλείπονται στο κείμενο (όπως ακριβώς κάνουν οι ψυχαναλυτές), ή ακόμη να συμπεράνει ότι η λύση του μυστηρίου από τον ήρωα, τον διάσημο ντετέκτιβ Σέρλοκ Χολμς, ήταν λανθασμένη. Ο συγγραφέας επιλέγει έξυπνα ένα κείμενο που βρίθει σκοτεινών σημείων και στο οποίο οι επισημάνσεις δεν γίνονται απευθείας από τον Χολμς αλλά από τον δόκτορα Γουάτσον. Εξάλλου, ο Κόναν Ντόιλ έγραψε το «Σκυλί των Μπάσκερβιλ» αφού δολοφόνησε τον Χολμς, ενώ στη συνέχεια «υποχρεώθηκε» να τον αναστήσει έπειτα από διαμαρτυρίες που προκλήθηκαν παγκοσμίως. Φαίνεται, συνεπώς, ότι κάποιες αινιγματικές πτυχές του βιβλίου οφείλονται στα συμπλέγματα του συγγραφέα.
Εξωτερικοί σύνδεσμοι
Σκυλι των Μπασκερβιλ Κατηγορία:Μυθιστορήματα που έγιναν ταινίες Κατηγορία:Μυθιστορήματα με τον Σέρλοκ Χολμς
Abbath Doom Occulta
Ο Όλβε Έικεμο (Olve Eikemo, 27 Ιουνίου 1973), περισσότερο γνωστός με το ψευδώνυμο Abbath Doom Occulta ή απλώς Abbath, είναι Νορβηγός μουσικός. Απέσπασε μεγάλη φήμη ως τραγουδιστής και κιθαρίστας του νορβηγικού black metal συγκροτήματος Immortal. Πλέον έχει αποχωρίσει από το γκρουπ και περιοδεύει με το προσωπικό του σχήμα που φέρει το όνομα "Abbath".
Immortal
Αφού αποχώρησε από τους Old Funeral το 1990, ο Όλβε Έικεμο συνέχισε στο death metal συγκρότημα Amputation του κιθαρίστα Demonaz, επίσης πρώην μέλος των Old Funeral. Το 1991, έχοντας αλλάξει το στυλ τους σε black metal και έχοντας πλέον σχηματίσει τους Immortal ο τραγουδιστής και μπασίστας Abbath, ο κιθαρίστας Demonaz και ο ντράμερ Armagedda κυκλοφόρησαν το πρώτο τους EP και το 1992 το πρώτο τους άλμπουμ, Diabolical Fullmoon Mysticism. Μετά την αποχώρηση του Armagedda ο Έικεμο ανέλαβε και τα ντραμς μέχρι το άλμπουμ Blizzard Beasts του 1997, το οποίο παρουσίασε τον ντράμερ Horgh-ο οποίος παραμένει στο γκρουπ μέχρι και σήμερα. Αυτό ήταν και το τελευταίο άλμπουμ με τον Demonaz, καθώς η τενοντίτιδά του δεν του επέτρεπε να παίξει κιθάρα στην ταχύτητα που χρειαζόταν η μουσική των Immortal. Συνέχισε, ωστόσο, να γράφει τους στίχους για όλα τα άλμπουμ της μπάντας. Πλέον κιθαρίστας είναι ο Έικεμο.
Το 2003 το συγκρότημα διαλύθηκε για διάφορους λόγους. Το 2005, ωστόσο, τα αυθεντικά μέλη του συγκροτήματος επανενώθηκαν και άρχισαν να δουλεύουν στο πρότζεκτ "I". Ενώ το πρότζεκτ συνεχιζόταν, το 2006 αναφέρθηκε ότι ο Έικεμο είχε επανενωθεί με τον Horgh, όπως και έγινε.
Το All Shall Fall του 2009 ήταν το τελευταίο άλμπουμ των Immortal με τον Έικεμο, ο οποίος αποχώρησε το 2015 έπειτα από δικαστική μάχη σχετικά με τα δικαιώματα της μπάντας και δήλωσε τη διάλυση. Παρ' όλα αυτά, οι Immortal αποφάσισαν να συνεχίσουν χωρίς αυτόν. Ο μπασίστας Apollyon και ο ντράμερ Horgh, μαζί με τον Demonaz που επέστρεψε ως κιθαρίστας και τραγουδιστής, ετοιμάζουν τον νέο τους δίσκο.
Άλλα
Το 1991 ο Έικεμο μαζί με τον Βαργκ Βίκερνες σχημάτισαν το γκρουπ Satanel, το οποίο διαλύθηκε σύντομα.
Το 1996 ο Έικεμο σχημάτισε τους Bömbers, μια live tribute μπάντα που παίζει αποκλειστικά κομμάτια των Motörhead. Ο Έικεμο είναι τραγουδιστής και μπασίστας, ο Tore κιθαρίστας και ο Pez ντράμερ.
Παίζει επίσης στο προσωπικό σχήμα του Demonaz.
Το 2015 ο Έικεμο, μαζί με τον κιθαρίστα Τόρε Μπράτσετ και τον ντράμερ Padden, συμμετείχε στην επανένωση των Old Funeral.
Δισκογραφία
Με τους Immortal:
Με τους I:
Με τους Abbath:
Προσωπικό σχήμα
Μετά την αποχώρησή του από τους Immortal, ο Όλβε Έικεμο σχημάτισε το δικό του γκρουπ που φέρει το όνομα Abbath. Το συγκρότημα αποτελείται επισήμως από τον κιθαρίστα και τραγουδιστή Abbath και τον μπασίστα King ov Hell. Η μπάντα κυκλοφόρησε το ομότιτλο πρώτο τους άλμπουμ τον Ιανουάριο του 2016.
Τον Απρίλιο του 2015 έγινε γνωστό από το περιοδικό Metal Hammer ότι ο Abbath κάλεσε τους King ov Hell και Creature στο σχήμα του. Το άλμπουμ Abbath κυκλοφόρισε από την Seasons of Mist στις 22 Ιανουαρίου του 2016. Ο ντράμερ Creature και ο κιθαρίστας Per Valla άφησαν το συγκρότημα το Δεκέμβριο του 2015. Στις αρχές του 2016 ο Creature αντικαταστάθηκε από τον Γκέιμπ Σίμπερ (φορώντας τη μάσκα του Creature) και ο Per Valla από τον Όλε Αντρέ Φάρσταντ.
Παραπομπές
Κατηγορία:Νορβηγοί μουσικοί Κατηγορία:Νορβηγικά black metal συγκροτήματα
Κλαύδιος της Λωρραίνης (1578-1657)
Ο Κλαύδιος (Κλωντ), γαλλ. Claude, (5 Ιουνίου 1578 - 24 Ιανουαρίου 1657) από τον Οίκο της Λωρραίνης ήταν δούκας του Σεβρέζ.
Βιογραφία
Ήταν ο τρίτος γιος του Ερρίκου Α΄ δούκα του Γκιζ και της Αικατερίνης των Λα Μαρκ, κόρης του Φραγκίσκου Α΄ δούκα του Νεβέρ.
Το 1611 ο Λουδοβίκος ΙΓ΄ τον έκανε δούκα του Σεβρέζ και ευγενή της Γαλλίας. Το 1621 έγινε Μέγας Καγκελάριος (Champerlain) της Γαλλίας και το επόμενο έτος Μέγας Γερακοκυνηγός (Grand Fauconnier). To 1625 o Κάρολος Α΄ βασιλιάς της Αγγλίας τον έχρισε ιππότη του Τάγματος της Περικνημίδος.
Απεβίωσε το 1657 χωρίς άρρενες απογόνους.
Οικογένεια
Το 16 νυμφεύτηκε τη Μαρία ντε Ροάν, κόρη του Ηρακλή δούκα του Μονμπαζόν και είχε τέκνα:
Κατηγορία:Οίκος της Λωρραίνης Κατηγορία:Ιππότες του Τάγματος του Αγίου Πνεύματος
Κέδρο Σάμου
Το Κέδρο είναι χωριό στη Σάμο. Διοικητικά ανήκει στον δήμο Σάμου της Περιφερειακής Ενότητας Σάμου. Σύμφωνα με την απογραφή του 2011, έχει 105 κατοίκους.
Ελισάβετ της Αυστρίας (1436-1505)
Βιογραφία
Ήταν η δεύτερη κόρη του Αλβέρτου Β΄ αρχιδούκα της Αυστρίας και βασιλιά της Ουγγαρίας, Βοημίας & Γερμανίας και της Ελισάβετ του Οίκου του Λουξεμβούργου, κόρη του Σιγισμούνδου εκλέκτορα του Βρανδεμβούργου και βασιλιά της Ουγγαρίας & Γερμανίας.
Οικογένεια
Παντρεύτηκε το 1454 τον Καζίμιρ Δ΄ Γιαγκιέλον βασιλιά της Πολωνίας & μεγάλο δούκα της Λιθουανίας και είχε τέκνα;
Πηγές
Κατηγορία:Οίκος των Αψβούργων Κατηγορία:Πριγκίπισσες της Αυστρίας Κατηγορία:Ενταφιασμοί στον Καθεδρικό Ναό της Κρακοβίας Κατηγορία:Πολωνοί αυστριακής καταγωγής
Αφιέρωση
Η λέξη αφιέρωση μπορεί να αναφέρεται:
Πάουλ Ράουντ
Ο Πάουλ Ράουντ (εσθονικά: Paul Raud, 10/22 Οκτωβρίου 1865 - 22 Νοεμβρίου 1930) ήταν Εσθονός ζωγράφος που διακρίθηκε τους τομείς της προσωπογραφίας και της τοπιογραφίας.
Βιογραφία
Ο Ράουντ γεννήθηκε το 1865 στον οικισμό Kirikuküla της Εσθονίας, ο οποίος τότε αποτελούσε κομμάτι της Ρωσικής Αυτοκρατορίας. Μετά την ολοκλήρωση των εγκύκλιων σπουδών του φοίτησε για περίπου τρία χρόνια Ιστορία της τέχνης στο Πανεπιστήμιο του Τάρτου. Το 1888, χάρη σε υποτροφία της βαρόνης και γνωστής φιλότεχνης Ναταλίας von Uexküll, μετέβη για σπουδές στην Ακαδημία Τεχνών του Ντίσελντορφ.
Κατά τη διάρκεια της παραμονής του στη Γερμανία επηρεάστηκε από το έργο του Γερμανού ζωγράφου Έντουαρντ φον Γκέμπχαρτ και της σχολής του Ντίσελντορφ γενικότερα. Το 1893 παρέμεινε για αρκετούς μήνες στην Ολλανδία προκειμένου να μελετήσει από κοντά διάφορα έργα τέχνης, ενώ ολοκλήρωσε τη φοίτησή του επόμενο έτος.
Όντας ο ίδιος στενά συνδεδεμένος με κύκλους της κοινότητας των Γερμανών της Βαλτικής, με τους οποίους είχε και επαγγελματικές σχέσεις, απείχε από το εθνικιστικό κίνημα των συμπατριωτών του, όπως αυτό εκφράστηκε στις αρχές του 20ού αιώνα. Το 1904 απέκτησε ιδιόκτητη ιδιωτική σχολή ζωγραφικής στο Τάλιν. Από το 1914 μέχρι το 1923 δίδαξε στην Εμπορική Σχολή Θηλέων του Τάλιν, ενώ στη συνέχεια διετέλεσε καθηγητής στην Εθνική Σχολή Καλών Τεχνών. Θεωρείται ο εισηγητής του ιμπρεσιονισμού και της ζωγραφικής ανοικτών χώρων στην εσθονική τέχνη.
Απεβίωσε την 22α Νοεμβρίου του 1930 στο Τάλιν της Εσθονίας. Ήταν δίδυμος αδελφός του επίσης ζωγράφου και σημαντικού φολκλοριστή Κρίστιαν Ράουντ (1865 - 1943).
Παραπομπές
Κατηγορία:Εσθονοί ζωγράφοι Κατηγορία:Ιμπρεσιονιστές ζωγράφοι Κατηγορία:Εσθονοί εκπαιδευτικοί Κατηγορία:Προσωπογράφοι
Αικατερίνη του Ίμσεμποργκ
Η Αικατερίνη του Ίμσεμποργκ (περί το 1215 - 1252) ήταν βασίλισσα της Σουηδίας (1244-1250) ως σύζυγος του Ερρίκου ΙΑ΄ της Σουηδίας. Επρόκειτο για τη μεγαλύτερη κόρη του Σούνε Φόλκασον και της Έλενας Σβέρκερσντοττερ, κόρης του Σβέρκερ Β΄ και της Βενεδίκτης. Ο πατέρας της, εκτός από λόρδος του Ίμσεμποργκ, αναφέρεται και ως κόμης της Σουηδίας. Η Αικατερίνη είχε μόνο μια αδελφή, την Βενεδίκτη Σάνεσντοττερ του Μπγιέλμπο.
Ο σύζυγος της, Ερρίκος ΙΑ΄ έγινε βασιλιάς της Σουηδίας το 1222, αλλά εξορίστηκε από τον Κνούτο Β΄ την περίοδο 1229-1234. Επέστρεψε μετά τον θάνατο του Κνούτου και παρέμεινε βασιλιάς μέχρι τον δικό του θάνατο. Ο Ερρίκος ήταν από τη φύση του μερικώς σωματικά ανάπηρος και τραυλός. Ο Ερρίκος και η Αικατερίνη παντρεύτηκαν για να εδραιώσει ο Ερρίκος τα δικαιώματα του στον θρόνο, καθώς η Αικατερίνη καταγόταν από βασιλική οικογένεια από την πλευρά της μητέρας της.
Ο γάμος έγινε το 1243-1244 και η Αικατερίνη δέχτηκε μια τεράστια περιουσία ως προίκα, στην οποία ανήκε σχεδόν το μισό βασίλειο. Δεν απέκτησε παιδιά με τον Ερρίκο, γι' αυτό το βασίλειο της Σουηδίας μεταβιβάστηκε μετά τον θάνατο του Ερρίκου στον ανιψιό του Βάλντεμαρ της Σουηδίας, μεγαλύτερο γιο του Μπίργιερ Γιαρλ και της Ίνγκεμποργκ Έρικσντοττερ της Σουηδίας, αδελφής του Ερρίκου ΙΑ΄. Μετά τον θάνατο του συζύγου της, η Αικατερίνη έγινε μοναχή στο αββαείο του Γκούντχεμ, στο οποίο παρέμεινε μέχρι τον θάνατο της, ενώ μεταβίβασε πολλά εδάφη της μαζί με την προίκα της σε συγγενείς της και τα υπόλοιπα τα έκανε δωρεές σε εκκλησιαστικά ιδρύματα.
Πηγές
Κατηγορία:Βασίλισσες της Σουηδίας
Κλήμα Σάμου
Το Κλήμα είναι οικισμός στη Σάμο. Διοικητικά ανήκει στον δήμο Σάμου της Περιφερειακής Ενότητας Σάμου. Σύμφωνα με την απογραφή του 2011, έχει 25 κατοίκους.
Παραπομπές
Κατηγορία:Χωριά της Σάμου Κατηγορία:Δήμος Ανατολικής Σάμου
Κιέλτσε
To Κίελτσε (πολωνικά: Kielce) είναι πόλη στην νότια κεντρική Πολωνία, πρωτεύουσα του βοϊβοδάτου Σβιετοκρίσκιε. Τον Ιούνιο του 2019 είχε 195.774 κατοίκους. Η πόλη είναι κτισμένη στο κέντρο των ορών Σβιετοκρίσκιε (όρη του Αγίου Σταυρού), στο βόρειο τμήμα της ιστορικής πολωνικής επαρχίας της Ελάσσονος Πολωνίας.
Οι απαρχές της πόλης είναι άγνωστες, αλλά θεωρείται ότι τον 11ο αιώνα υπήρχε ήδη ένας εμπορικός οικισμός, κοντά σε οχυρωμένο οικισμό. Η πρώτη εκκλησία στο Κίελτσε ανεγέρθη τον 10ο αιώνα. Στο τέλος του 11ου ή στις αρχές του 12ου αιώνα, η περιοχή πέρασε στην κατοχή των επισκόπων της Κρακοβίας, και αργότερα οχυρώθηκε. Το Κίελτσε έλαβε δικαιώματα του Μαγδεβούργου το 1364. Το 16ο αιώνα κατασκευάστηκε στην πλατεία της αγοράς το δημαρχείο. Τον 16ο και τον 17ο αιώνα, αυξήθηκε η εξόρυξη σιδήρου και άλλων μετάλλων στα χωριά γύρω από το Κίελτσε, με αποτέλεσμα την ανάπτυξη της πόλης. Το 1637-1642 κατασκευάστηκε από τον επίσκοπο Κρακοβίας ανάκτορο στο Κίελτσε. Η περίοδος ευημερίας της πόλης σταμάτησε το 1655, με την σουηδική εισβολή, όταν οι Σουηδοί έκαψαν την πόλη. Το Κίελτσε οικοδομήθηκε ξανά το 18ο αιώνα. Στο τέλος του 18ου αιώνα άρχισε η εξόρυξη ασβεστόλιθου.
Εξωτερικοί σύνδεσμοι
κατηγορία:Πόλεις της Πολωνίας Κατηγορία:Πόλεις του Βοεβοδάτου Τιμίου Σταυρού
Βορειοδυτική Ευρώπη
δεξιά|μικρογραφία|220x220εσ| Συχνός ελάχιστος ορισμός της Βορειοδυτικής Ευρώπης, με εξαίρεση ορισμένα έθνη που συχνά ορίζονται ως Βορειοδυτική Ευρώπη, όπως η [[Αυστρία και η Ελβετία]] Η Βορειοδυτική Ευρώπη είναι μια ελεύθερα καθορισμένη υποπεριοχή της Ευρώπης, που επικαλύπτει τη Βόρεια και τη Δυτική Ευρώπη. Η περιοχή μπορεί να οριστεί τόσο γεωγραφικά όσο και εθνογραφικά.
Γεωγραφικοί ορισμοί
Γεωγραφικά, η Βορειοδυτική Ευρώπη αποτελείται συνήθως από το Ηνωμένο Βασίλειο, τη Δημοκρατία της Ιρλανδίας, το Βέλγιο, τις Κάτω Χώρες, το Λουξεμβούργο, τη Βόρεια Γαλλία, τη Γερμανία, τη Δανία, τη Νορβηγία, τη Σουηδία και την Ισλανδία. Η Ελβετία, η Φινλανδία και η Αυστρία θεωρούνται επίσης συχνά μέρος της Βορειοδυτικής Ευρώπης. Η Νότια Γαλλία δεν θεωρείται βορειοδυτική, καθώς συνήθως θεωρείται γεωγραφικά και πολιτισμικά μέρος της περιοχής της Μεσογείου ή της Νότιας Ευρώπης.
Εθνογραφικοί ορισμοί
Οι γερμανικές γλώσσες ομιλούνται ευρέως στο μεγαλύτερο μέρος της Βορειοδυτικής Ευρώπης, αν και υπάρχουν και άλλες γλώσσες, συμπεριλαμβανομένων των ρομανικών γλωσσών στη Βόρεια Γαλλία, στη Βαλλονία, στο Λουξεμβούργο και ορισμένα μέρη της Ελβετίας, των κέλτικων γλωσσών κατά μήκος των δυτικών παρυφών των Βρετανικών Νήσων και στη Βρετάνη και των ουραλικών γλωσσών σε μέρη των σκανδιναβικών χωρών. Η περιοχή έχει επίσης μια ισχυρή ιστορία προτεσταντισμού που τη διαφοροποιεί από τους μεσογειακούς/νοτιοευρωπαίους/λατίνους και ανατολικοευρωπαίους/σλάβους γείτονές της. Ο ορισμός της Βορειοδυτικής Ευρώπης ως συσχετιζόμενος με την Προτεσταντική Γερμανική Ευρώπη οδηγεί κυρίως στον ίδιο ορισμό με τον παραπάνω γεωγραφικό ορισμό, αλλά τείνει να αποκλείει τη βόρεια Γαλλία, τη Βαλλονία (Νότιο Βέλγιο), μεγάλο μέρος της νότιας Ολλανδίας, μεγάλο μέρος της Νότιας Γερμανίας, το Λουξεμβούργο, το Λίχτενσταϊν, την Αυστρία, τη Φινλανδία και την Ιρλανδία. Αυτό συμβαίνει επειδή η βόρεια Γαλλία και η Βαλλονία, παρά τους ιστορικούς προτεσταντικούς πληθυσμούς Ουγενότων τους (επί του παρόντος, ωστόσο, μόνο το 2% του γαλλικού πληθυσμού), θεωρούνται παραδοσιακά και δημογραφικά περιοχές της καθολικής ρομανικής γλώσσας, ενώ η Νότια Γερμανία, μεγάλο μέρος της νότιας Ολλανδίας, η Αυστρία, το Λουξεμβούργο, το Λίχτενσταϊν και η Ιρλανδία, αν και σε μεγάλο βαθμό έχουν ομιλητές της γερμανικής γλώσσας, είναι ιστορικά Ρωμαιοκαθολικοί. Εν τω μεταξύ, η Φινλανδία, ενώ η συντριπτική πλειοψηφία είναι Προτεστάντες και περιλαμβάνει σημαντικό γερμανικό πληθυσμό, είναι σε μεγάλο βαθμό μια χώρα που μιλάει ουραλικά. Κατά συνέπεια, αν και αυτή η περιοχή έχει μια ισχυρή ιστορία προτεσταντισμού και μια συνολική πλειοψηφία προτεσταντών και γερμανόφωνων πληθυσμών, υπάρχουν σημαντικοί πληθυσμοί καθολικών και μη γερμανικών γλωσσών, εν μέρει λόγω της πλειοψηφίας των καθολικών πληθυσμών που είναι αυτόχθονες στη Νότια Γερμανία, στην Ιρλανδία, στην Αυστρία, στο Λουξεμβούργο, στο Λίχτενσταϊν και στη Βόρεια Γαλλία.
Ένας ορισμός της Βορειοδυτικής Ευρώπης ως περιεκτικού όρου για εκείνες τις ευρωπαϊκές χώρες που δεν εμπίπτουν στη Νότια Ευρώπη ή στην Ανατολική Ευρώπη χρησιμοποιήθηκε από ορισμένους ανθρωπολόγους, ευγονιστές και σκανδιναβιστές από τα τέλη του 19ου έως τα μέσα του 20ου αιώνα, οι οποίοι χρησιμοποίησαν τη Βορειοδυτική Ευρώπη ως σύντομο όρο για την περιοχή της Ευρώπης στην οποία συγκεντρώθηκαν μέλη της σκανδιναβικής φυλής, σε αντίθεση με τις ανατολικές και νότιες περιοχές της Ευρώπης που περιείχαν λαούς της Μεσογείου, Σλάβους και άλλους μη σκανδιναβικούς λαούς. Σύμφωνα με αυτή την επιστημονική ρατσιστική άποψη, όλες οι γερμανόφωνες χώρες και περιοχές όπως η βόρεια Γαλλία, η οποία ιστορικά περιέχει μεγάλο αριθμό ανθρώπων γαλατικής, νορμανδικής και γερμανικής φράγκικης καταγωγής, θα συμπεριληφθούν ως Βορειοδυτική Ευρώπη, εν μέρει λόγω της επικράτησης των φαινοτυπικά σκανδιναβικών ανθρώπους σε αυτές τις περιοχές.
Θέατρο του Β΄ Παγκοσμίου Πολέμου
Στη στρατιωτική ιστορία, ειδικά στις χώρες της Κοινοπολιτείας, η Βορειοδυτική Ευρώπη έχει χρησιμοποιηθεί για να αναφέρεται στις δύο χερσαίες εκστρατείες σε αυτήν την κατά προσέγγιση περιοχή κατά τη διάρκεια του Β΄ Παγκοσμίου Πολέμου. Δύο ξεχωριστές τιμές μάχης απονεμήθηκαν σε συντάγματα που συμμετείχαν σε αυτές τις εκστρατείες. Η εκστρατεία της Βορειοδυτικής Ευρώπης του 1940 κατά τη διάρκεια της Μάχης της Γαλλίας περιορίστηκε στο Βέλγιο και στα λιμάνια της Μάγχης της Γαλλίας. Η εκστρατεία της Βορειοδυτικής Ευρώπης του 1944-1945 ξεκίνησε με τις απόβαση στη Νορμανδία και τελείωσε με τον Στρατάρχη Μοντγκόμερυ να λαμβάνει τη γερμανική στρατιωτική παράδοση όλων των γερμανικών δυνάμεων στην Ολλανδία, τη βορειοδυτική Γερμανία και τη Δανία στη βορειοδυτική Γερμανία. Πολεμήθηκε από τη Βρετανική 21η Ομάδα Στρατού. Στην πρώτη εκστρατεία, ο Γαλλικός Στρατός ήταν υπεύθυνος για το υπόλοιπο Δυτικό Μέτωπο από το Λουξεμβούργο μέχρι την Ελβετία, όπως και οι Αμερικανικές 12η και 16η Ομάδα Στρατού κατά τη δεύτερη εκστρατεία.
Μονάδες του Πρώτου Καναδικού Στρατού πολέμησαν σε πέντε μεγάλες εκστρατείες στη Βορειοδυτική Ευρώπη, συμπεριλαμβανομένης της Μάχης της Νορμανδίας, των μαχών για τα λιμάνια της Μάγχης, της Μάχης του Σχελτ, της Ρηνανίας τον Φεβρουάριο και τον Μάρτιο του 1945 και τις τελικές επιχειρήσεις ανατολικά του ποταμού Ρήνου. Μια περίοδος στατικού πολέμου υπήρξε από την 1η Νοεμβρίου 1944 έως τις 8 Φεβρουαρίου 1945 κατά τη διάρκεια της οποίας ο Πρώτος Καναδικός Στρατός επάνδρωσε θέσεις στο Νάιμεχεν Σάλιεντ.
Γενετική
Υπάρχει πολύ στενή γενετική συγγένεια μεταξύ των πληθυσμών της Βορειοδυτικής Ευρώπης. Αυτό οφείλεται σε μεγάλο βαθμό σε αυτούς τους πληθυσμούς που προέρχονται από στενά συγγενείς πληθυσμούς πολιτισμού των χορδωτών κεραμικών και ανθρώπων του Λάγυνου που φέρουν μεγάλες ποσότητες στεπικής καταγωγής. Οι άνθρωποι του Λάγυνου του κάτω Ρήνου, για παράδειγμα, ανέτρεψαν το 90% των γονιδιακών δεξαμενών της Μεγάλης Βρετανίας και της Ιρλανδίας, αντικαθιστώντας τους βασκικούς νεολιθικούς πληθυσμούς που υπήρχαν προηγουμένως.
Παραπομπές
Κατηγορία:Βόρεια Ευρώπη Κατηγορία:Δυτική Ευρώπη Κατηγορία:Περιοχές της Ευρώπης Κατηγορία:Βόρεια θάλασσα
Κατάλογος προέδρων της Ονδούρας
Ακολουθεί κατάλογος με τους προέδρους της Ονδούρας, από την ανακήρυξη της ανεξαρτησίας της χώρας από την Ισπανία στις 15 Σεπτεμβρίου 1821.
Αρχηγοί κράτους της Ονδούρας εντός της Ομοσπονδιακής Δημοκρατίας της Κεντρικής Αμερικής (1821–1839)
Την 1η Ιουλίου 1823 η Ονδούρα, μαζί με τη Γουατεμάλα, το Ελ Σαλβαδόρ, τη Νικαράγουα και την Κόστα Ρίκα, ανακήρυξε την ανεξαρτησία του από την Πρώτη Μεξικανική Αυτοκρατορία και συστάθηκε η βραχύβια Ομοσπονδιακή Δημοκρατία της Κεντρικής Αμερικής, γνωστή και ως Ενωμένες Επαρχίες της Κεντρικής Αμερικής. Η Ονδούρα παρέμεινε μέλος έως την απόφασή της να αποσπαστεί το 1838. Η ομοσπονδία διαλύθηκε στο σύνολό της στον εμφύλιο πόλεμο μεταξύ της 5ης Νοεμβρίου 1838, οπότε η Νικαράγουα αποσπάστηκε από την ομοσπονδία, και γύρω στα 1840.
Πρόεδροι της ανεξάρτητης Ονδούρας (1839–σήμερα)
Η Ονδούρα αυτοανακηρύχθηκε ανεξάρτητη στις 15 Νοεμβρίου 1838 και ένα σύνταγμα υιοθετήθηκε επίσημα τον Ιανουάριο του 1839. Έπειτα από μια περίοδο αστάθειας, ο συντηρητικός στρατηγός Φρανσίσκο Φερέρα έγινε ο πρώτος εκλεγμένος πρόεδρος της χώρας για διετή θητεία, όμως στη συνέχεια παρέτεινε τον έλεγχο της χώρας ντε φάκτο για τα επόμενα 5 χρόνια.
Οι περισσότεροι πρόεδροι μετά το 1900 αντιπροσωπεύουν ένα από τα δύο κυριότερα πολιτικά κόμματα, το Φιλελεύθερο Κόμμα της Ονδούρας (PLH) και το Εθνικό Κόμμα της Ονδούρας (PNH).
Οι πιο πρόσφατες γενικές εκλογές διεξήχθησαν στις 28 Νοεμβρίου 2021, με πρόεδρο να εκλέγεται η Σιομάρα Κάστρο από το κόμμα Ελευθερία και Επανίδρυση. Έγινε η πρώτη γυναίκα πρόεδρος στην ιστορία της χώρας και ορκίστηκε στις 27 Ιανουαρίου 2022.
Παραπομπές
*
Opel Mokka
Το Opel Mokka είναι ένα αυτοκίνητο της κατηγορίας των mini SUV, σχεδιασμένο και κατασκευασμένο από τη γερμανική αυτοκινητοβιομηχανία Opel (έως τον Μάρτιο του 2017 μέρος του ομίλου της General Motors και στη συνέχεια μέλος του Ομίλου PSA, ενώ από τον Ιανουάριο του 2021 μέλος του πολυεθνικού ομίλου Stellantis), που παράγεται από τον Ιούνιο του 2012. Η πρώτη γενιά του μοντέλου μπήκε στη μαζική παραγωγή τον Ιούνιο του 2012, ενώ στο Σαλόνι Αυτοκινήτου της Γενεύης τον Μάρτιο του 2016 η εταιρεία παρουσίασε μια ανανεωμένη εκδοχή του μοντέλου, η οποία και κυκλοφόρησε στις 24 Σεπτεμβρίου 2016, για τη σεζόν (model year) του 2017, ως Opel Mokka X και διατηρήθηκε στην παραγωγή έως τον Ιούνιο του 2019. Η επόμενη γενιά του, παρουσιάστηκε στις 24 Ιουνίου 2020 και κυκλοφόρησε στην αγορά στις αρχές του 2021, εκ νέου ως Mokka σκέτο. thumb|left|Vauxhall Mokka Turbo 1.4 του 2016.
Οι πωλήσεις του αρχικού Mokka ξεκίνησαν στα τέλη του 2012, ενώ το μοντέλο παραγόταν στην Bupyeong, Νότια Κορέα και στη Σαραγόσα, Ισπανία. Επίσης, διατέθηκε ως Vauxhall Mokka στο Ηνωμένο Βασίλειο, όπως συμβαίνει στη χώρα αυτή με όλα τα μοντέλα της Opel, που κυκλοφορούν με το σήμα της δεξιοτίμονης δίδυμης εταιρείας Vauxhall (η οποία επίσης πωλήθηκε ταυτόχρονα τον Μάρτιο του 2017 από την General Motors στον Όμιλο PSA). Παράλληλα κυκλοφόρησε, επίσης από τα τέλη του 2012, και ως Buick Encore πρώτης γενιάς στη Βόρεια Αμερική και στην Κίνα. (σημείωση: η δεύτερη γενιά του Encore, που εισήχθη το 2019, παράγεται και διατίθεται μόνο στην Κίνα, ενώ δεν θα εξαχθεί στη Βόρεια Αμερική διότι βασίζεται στην πλατφόρμα GEM, η οποία προορίζεται μόνο για αναπτυσσόμενες αγορές. Αντιθέτως, στη Βόρεια Αμερική θα συνεχίσει να διατίθεται η πρώτη γενιά του Buick Encore.)
Η ονομασία «Mokka» προέρχεται από τους κόκκους καφέ της ποικιλίας Coffea Arabica.
Μισέλ Λομπρό
Εντάχθηκε στους Δομινικανούς το 1943, ήταν αθεϊστής το 1949. Από το 1951 ως το 1956 ήταν καθηγητής λογοτεχνίας, λατινικών και φιλοσοφίας στο Neuilly, στο Domfront, στο Strabourg και στο Gerardmer. Αποφοίτησε στη φιλοσοφία το 1956. Από το 1956 έως το 1958 διδάσκει ψυχοπαιδαγωγική στην Ecole Normale d'Arras.
Opel Mokka
Παραγωγή και πωλήσεις
thumb|left|Opel Mokka 1.4 EcoFlex του 2013 στη Γερμανία.
Μισέλ Λομπρό
Από το 1958 έως το 1969 διδάσκει παιδική ψυχολογία στο Εθνικό Κέντρο Ειδικής Αγωγής του Beaumont-sur-Oise (CNPS), το οποίο δημιουργήθηκε το 1947 και εξαφανίστηκε το 2002. Το ίδρυμα αυτό παρείχε εκπαίδευση στους δασκάλους παιδιών ειδικής αγωγής και παιδιών με ιδιαιτερότητες. Σε αυτό το κέντρο δούλευαν με παιδαγωγικές πρακτικές στη γραμμή της Ροτζεριανής ψυχολογίας. Συμμετέχει σε ένα από τα ρεύματα, με επικεφαλής τον Raymond Fonvieille, για τη θεσμική παιδαγωγική, με τους Georges Lapassade και René Lourau. Το πρώτο βιβλίο του, το οποίο δημοσιεύθηκε το 1966 από τον Gauthier-Villars, είναι αφιερωμένο σε αυτό το θέμα και αποκαλείται ''Θεσμική Παιδαγωγική. Το σχολείο προς την αυτοδιαχείριση'', με πρόλογος τον Jacques Ardoino. Παράλληλα, είναι καθηγητής γαλλικού πολιτισμού στη Σορβόννη.
Opel Mokka
Παραγωγή και πωλήσεις
Το Mokka πρώτης γενιάς βασίστηκε στην πλατφόρμα GM Gamma II platform (καθώς όταν εξελίχθηκε το μοντέλο, η Opel ήταν ακόμα θυγατρική του αμερικανικού ομίλου της General Motors) και ήταν αρχικά διαθέσιμο σε επιλογή μεταξύ 3 κινητήρων: 115 ίππων 1.6 λίτρων βενζίνης, 140 ίππων 1.4 λίτρων turbo βενζίνης και 130 ίππων 1.7 λίτρων τουρμποντίζελ. Προσφέρθηκε σε δύο εκδόσεις μετάδοσης κίνησης: με κίνηση στους μπροστινούς τροχούς και με κίνηση στους 4 τροχούς.
Μισέλ Λομπρό
Το 1969, έγινε καθηγητής στο Τμήμα Εκπαιδευτικών Επιστημών του πανεπιστημίου Paris, στο Πειραματικό Κέντρο του Πανεπιστημίου Vincennes, αφιερωμένος πλέον όχι μόνο στην θεσμική παιδαγωγική αλλά και στην μη-κατευθυντική εμψύχωση των ομάδων.
Opel Mokka
Παραγωγή και πωλήσεις
Η κίνηση στους τέσσερις τροχούς είναι ένα «έξυπνο» σύστημα 4x4 που διατηρεί το 100% της κίνησης στους εμπρός τροχούς μέχρι το σύστημα να ανιχνεύσει ολίσθηση, γρήγορο ξεκίνημα ή κλειστές στροφές, και σε τέτοιες καταστάσεις μπορεί να στείλει έως και 50% της ροπής στους πίσω τροχούς.
Μισέλ Λομπρό
Μεταξύ 1968 και 1973, συμμετείχε στην Ισπανία, κατόπιν αιτήματος του προϊσταμένου της αποστολής της Unesco στη Μαδρίτη, στα Ινστιτούτα Εκπαιδευτικών Επιστημών για την καθιέρωση της ελεύθερης και υποχρεωτικής εκπαίδευσης.
Opel Mokka
Παραγωγή και πωλήσεις
Η παραγωγή του Mokka ξεκίνησε τον Ιούνιο του 2012 και οι πωλήσεις το φθινόπωρο, και έως τον Φεβρουάριο του 2013 το Opel Mokka είχε φτάσει πάνω από 80.000 παραγγελίες, και μετά από δύο μήνες στις 100.000 παραγγελίες. Τον Οκτώβριο του 2014, πάνω από 300.000 Opel Mokka είχαν παραγγελθεί στην Ευρώπη. Τον Ιανουάριο του 2016, η Opel ανακοίνωσε 500.000 παραγγελίες για το Mokka συνολικά. Συνολικά, οι πωλήσεις του Mokka / Mokka X πρώτης γενιάς στην Ευρώπη έως και τον Σεπτέμβριο του 2019, έφτασαν σχεδόν τα 900.000 αντίτυπα, ενώ το 2017 ήταν η καλύτερη χρονιά του, με 169.886 πωλήσεις, από τις οποίες οι 35.631 ήταν στη Γερμανία, όπου ήταν επίσης η καλύτερη χρονιά του.
Μισέλ Λομπρό
Συνταξιοδοτήθηκε πρόωρα, το 1986. Στη συνέχεια, επικεντρώθηκε σε διαλέξεις, σεμινάρια κατάρτισης, ομάδες θεραπείας και ομάδες έκφρασης στη Γαλλία, αλλά κυρίως στο εξωτερικό: πρώτα στο Μεξικό, στον Καναδά, στην Ελλάδα, στη συνέχεια στην Αργεντινή. Αργότερα εργάζεται στην Ιταλία, το Μαρόκο και την Αλγερία.
Opel Mokka
Κινητήρες
thumb|right|Το ταμπλό ενός Opel Mokka 1.4 Turbo EcoFlex του 2015 στο [[Ντίσελντορφ της Γερμανίας.]]
Οι κινητήρες ήταν διαθέσιμοι με στάνταρ χειροκίνητο κιβώτιο, 5-τάχυτο (μόνο με τον κινητήρα των 1.6 λίτρων) ή 6-τάχυτο. Το μοναδικό προαιρετικά διαθέσιμο αυτόματο κιβώτιο ταχυτήτων, ήταν το 6-τάχυτο με την λειτουργία active select mode, το οποίο μπορούσε να συνδυαστεί με τους κινητήρες 1.4 Turbo και 1.7 CDTI, με ή χωρίς 4x4. Η αυτόματη έκδοση δεν είχε Start/Stop σύστημα στην αρχή.
Μισέλ Λομπρό
Βιβλιογραφία στα ελληνικά
1. (1993), Aφιέρωμα «η μη-κατευθυντική παρεμβατική μέθοδος» του Michel Lobrοt», Τετράδια Ψυχιατρικής, σσ. 37-109.
Opel Mokka
Κινητήρες
Στην αγορά της Ρωσίας, διατέθηκε μια έκδοση με κινητήρα βενζίνης 1.8 λίτρων A18XER (κορεατική ονομασία F18DA). Τα αυτοκίνητα για την αγορά της Ρωσίας συναρμολογήθηκαν από την Avtotor (Καλίνινγκραντ, Ρωσία) και αργότερα από την Unison (Μινσκ, Λευκορωσία) το 2015.
Μισέλ Λομπρό
Βιβλιογραφία στα ελληνικά
– ΑΣΤΡΙΝΑΚΗΣ, Γ. Αντί προλόγου στη θεωρία και πρακτική της μη-κατευθυντικής παρεμβατικής μεθόδου του Michel Lobrot, σσ.38-39.
Opel Mokka
Κινητήρες
Τον Οκτώβριο του 2014, η Opel παρουσίασε τον καινούριο κινητήρα ντίζελ, τον λεγόμενο και «whisper diesel» 1.6 CDTI EcoFlex (γράφεται και ως ecoFLEX) κινητήρα με 136 ίππους, ο οποίος, στις αρχές του 2015, αντικατέστησε τον 1.7 CDTI με 130 ίππους.
Μισέλ Λομπρό
Βιβλιογραφία στα ελληνικά
– ΑΣΤΡΙΝΑΚΗΣ Γ. Συνομιλώντας με τον Michel Lobrot, σσ. 55-67 (Μετάφραση Μίκα Γκριτζάλα).
Opel Mokka
Ασφάλεια
Ακολουθούν τα σκορ στις αμερικανικές δοκιμές πρόσκρουσης του στενά συγγενικού SUV Buick Encore από το σχετικό Ινστιτούτο Οδικής Ασφάλειας Αυτοκινητοδρόμων (IIHS).
Δεύτερη γενιά
Η δεύτερη γενιά του Mokka παρουσιάστηκε στις 24 Ιουνίου 2020 και οι πρώτες παραδόσεις έλαβαν χώρα στις αρχές του 2021, εκ νέου ως Mokka σκέτο. Σε σύγκριση με την πρώτη γενιά, το μήκος του έχει μειωθεί κατά 12,5 εκατοστά στα 4,15 μέτρα, με το μεταξόνιο όμως να αυξάνεται κατά 2 χιλιοστά και το πλάτος κατά 1,0 εκατοστό, προσφέροντας περισσότερους χώρους στους επιβάτες, έτσι ώστε να τοποθετηθεί πάνω από το Opel Crossland X. Το βάρος του, έχει μειωθεί κατά 120 κιλά ως προς το Mokka X. Το σημερινό μοντέλο βασίζεται στην πλατφόρμα CMP του Ομίλου PSA, κοινή με το σημερινό Peugeot 208 και με το DS 3 Crossback, ενώ και τα 3 αυτά μοντέλα κατασκευάζονται στο εργοστάσιο της PSA στο Πουασί της Γαλλίας.
Διατίθεται με 3-κύλινδρους και 4-κύλινδρους κινητήρες βενζίνης και ντίζελ, ενώ θα προσφέρει και μια αμιγώς ηλεκτρική έκδοση με έναν ηλεκτροκινητήρα ισχύος 136 ίππων, ροπής 260 N·m και αυτονομίας στα 200 μίλια / 322 χιλιόμετρα.
Εξωτερικοί σύνδεσμοι
Mokka Κατηγορία:Γερμανικά αυτοκίνητα Κατηγορία:Αυτοκίνητα SUV
Μισέλ Λομπρό
Βιβλιογραφία στα ελληνικά
– LOBROT, M. H ιστορία της εξέλιξης των ομάδων, σσ. 92-98. (Μετάφραση Καίτη Κανακάκη).
– ΚΑΝΑΚΑΚΗ, Κ. Για τον Michel Lobrot, Βιογραφικά και άλλα, σσ.106-109.
2. LOBROT M. (1986), Oμάδες Ψυχοενεργειακής Ανάπτυξης, σελ. 4, (Μετάφραση Καίτη Κανακάκη).
4. LOBROT M. (1990), Η Ψυχοενέργεια, σελ. 21, (απόδοση από τα Γαλλικά, Τασώ Γαϊτάνη).
6. LOBROT M. (1994), H ανάγνωση της επιθυμίας στην ψυχοθεραπεία, (Απομαγνητοφωνημένη ομιλία της 23-3-1994 στο Ψ.Ν.Α.»Δρομοκαϊτιο»), σελ. 12, (μετάφραση Kαίτη Κανακάκη).
7. LOBROT M. (1999). Αντι-Φρόϋντ. Εκδ. Τυπωθήτω, Αθήνα, σ.271.
9. LOBROT M. (2002), Κατευθυντικότητα και Μη-Κατευθυντικότητα, Dossiers Pédagogiques, σελ. 36, (Μετάφραση Κώστας Μπακιρτζής).
10. LOBROT, M. ( Ιούλιος, 2008), To Ακουσμα της Επιθυμίας, Εφημερίδα «Πελοπόννησος» Κυριακάτικη, συνέντευξη, σελ. 3.
11. LOBROT M. ( 5-9- 2009), Απέναντι στην Εξουσία χρειάζεται μια εποικοδομητική Αναρχία, Εφημερίδα «Ελευθεροτυπία», σελ. 2.
12. LOBROT M. (Αυγουστος, 2009), Οι μορφές της Ν.D.I. Σπέτσες, Διεθνής Συνάντηση, σελ. 1.
13. LOBROT M. (2015). Ζώντας μαζί – Η μη κατευθυντικότητα στη ζωή μας. Εκδ. Αρμός, Αθήνα. σ.211.
Βιβλιογραφία στα γαλλικά
(1973), Priorité à l`éducation. Paris, éd.Payot.
(1974), Les effets de l`éducation, Paris, éd. ESF.
(1974), L’animation non-directive des groupes. Paris, éd. Payot.
(1975), La libération sexuelle. Paris, éd. Payot.
(1975), Troubles de langue écrite et remèdes. Paris, éd. ESF.
(1975), La lécture adulte. Paris, éd. ESF.
(1976), Lire. Paris, éd. ESF.
(1978), Les difficultés sexuelles de l`adulte. Paris, éd. ESF.
(1996), L’anti-Freud. Paris, éd.PUF, Paris, 1996
(1999), L`aventure humaine. Paris, éd. Psy-énergie.
(2006), Le mythe de l`identité -Apologie de la dissociation. ( BOUMARD P. LAPASSADE G. ), Paris, éd. Economica.
(2009), La puissance des rêves. Paris, éd. L`Harmattan.
(2015), Ζώντας μαζί – Η παρεμβαίνουσα μη κατευθυντικότητα στη ζωή μας. Αθήνα, εκδ. Αρμός.
(2017), Le psychisme en mouvement. Paris, éd. Publibook.
(2017), L’ écologie humaine. Paris, éd. Publibook.
Εξωτερικοί σύνδεσμοι
Βιογραφικό σημείωμα Μισέλ Λομπρό: https://web.archive.org/web/20190928144452/https://www.vpndi.gr/michel-lobrot/ Βιβλιογραφική λίστα άρθρων, βιβλίων και δημοσιεύσεων Μισέλ Λομπρό: https://web.archive.org/web/20190928154503/https://www.vpndi.gr/articles-m-lobrot/
Ουτζίτζι
Προ-αποικιακή ιστορία του Ουτζίτζι (Ujiji)
Αρχικά, το Ουτζίτζι (αγγλικά / σουαχίλι: Ujiji) ήταν σταθμός στη διαδρομή μεταφοράς σκλάβων, των Aράβων δουλεμπόρων, η οποία άρχισε τη δεκαετία του 1850 και το οποίο παλαιότερα ήταν γνωστό ως Ουγκόι (Ugoi).
Aποικιακή ιστορία
Το Ουτζίτζι είναι ο τόπος όπου το 1858, οι Richard Francis Burton και John Hanning Speke έφθασαν πρώτοι στις ακτές της Λίμνης Τανγκανίκα. Είναι η τοποθεσία της περίφημης συνάντησης στις 27 Οκτωβρίου 1871 όταν ο Henry Morton Stanley συνάντησε τον Δρ. Ντέιβιντ Λίβινγκστον και υποθετικώς είπε τα διάσημα λόγια «Ο Δρ. Λίβινγκστον, υποθέτω;» (“Dr. Livingstone, I presume?”) Ο Λίβινγκστον, τον οποίο πολλοί είχαν θεωρήσει ως νεκρό, καθώς δεν είχε ακουστεί καμία είδηση γι' αυτόν, για αρκετά χρόνια και ο οποίος μόλις πριν από μια μέρα είχε επιστρέψει στο Ουτζίτζι (Ujiji), έγραψε «Όταν το ηθικό μου βρισκόταν στη χαμηλότερη κλίση του, ο καλός Σαμαρείτης ήταν πολύ κοντά, γιατί ένα πρωινό [ο υπηρέτης μου] ο Σούσι (Susi), έτρεξε όσο πιο γρήγορα μπορούσε και μου είπε λαχανιασμένος, ''“Ένας Άγγλος! Τον βλέπω!”'' και έσπευσε για να τον συναντήσει. Η Αμερικανική σημαία στην αρχή του καραβανιού, δείκνυε την εθνικότητα του ξένου. Δέματα από αγαθά, λουτρά από κασσίτερο, τεράστιες χύτρες, κατσαρόλες μαγειρέματος, σκηνές κλπ., με έκανε να σκεφθώ, “Αυτός πρέπει να είναι ένας ταξιδιώτης πολυτελείας και όχι ένας ευφυολόγος, όπως εγώ».
Ένα μνημείο γνωστό ως το "Dr. Livingstone Memorial" ανεγέρθηκε στο Ουτζίτζι (Ujiji) για να τιμήσει τη συνάντηση. Υπάρχει επίσης ένα μικρό μουσείο και πλησίον της αγοράς, υπάρχει μια πρώην διαδρομή μεταφοράς σκλάβων, των Aράβων δουλεμπόρων. Το 1878, η Ιεραποστολική Εταιρεία Λονδίνου (London Missionary Society) καθιέρωσε την πρώτη της αποστολή επί των ακτών της Λίμνης Τανγκανίκα στο Ουτζίτζι. Κάποιοι στο Μπουρούντι ισχυρίζονται ότι η τοποθεσία της περίφημης συνάντησης βρίσκεται λίγα μίλια νοτίως της πρώην πρωτεύουσας Μπουζουμπούρα (Bujumbura). Ωστόσο, το μνημείο των Λίβινγκστον-Στάνλεϋ στο Μουγκέρε (Mugere) σηματοδοτεί την επίσκεψη των δύο ανδρών, η οποία έγινε 15 ημέρες αργότερα, στην κοινή τους εξερεύνηση στη βόρεια Λίμνη Τανγκανίκα.
Το πρώτο τους στρατιωτικό φυλάκιο, οι Γερμανοί το εγκατέστησαν στην πόλη, το 1896.
Σημειώσεις
<references responsive="0" group="Σημ." /> <references group="Παρ. Σημ." />
Εξωτερικοί σύνδεσμοι
Κατηγορία:Κατοικημένες περιοχές στην Περιφέρεια Κιγκόμα Κατηγορία:Λίμνη Τανγκανίκα
Προβολή κατά Χάουορθ
δεξιά|μικρογραφία|295x295εσ|Προβολή κατά Haworth των δομών για την [[Γλυκόζη|α-D-γλυκοπυρανόζη και την α-L-γλυκοπυρανόζη]] Στη Χημεία, η προβολή κατά Χάουορθ (Haworth projection) είναι κοινά αποδεκτός τρόπος παράθεσης ενός δομικού τύπου για την αναπαράσταση της κυκλικής δομής των μονοσακχαριτών με απλή τρισδιάστατη προοπτική. Η προβολή αυτή προσεγγίζει τα σχήματα των πραγματικών μορίων καλύτερα για τις φουρανόζες -που στην πραγματικότητα είναι σχεδόν επίπεδες- παρά για τις πυρανόζες που υπάρχουν σε διάλυμα στη διαμόρφωση του ανάκλιντρου (chair). H οργανική χημεία και ιδιαίτερα η βιοχημεία είναι οι τομείς της χημείας που χρησιμοποιούν περισσότερο την προβολή κατά Χάουορθ.
Η προβολή αυτή έλαβε το όνομά της από τον Βρετανό χημικό Sir Νόρμαν Χάουορθ.
Μια τέτοια προβολή Χάουορθ έχει τα ακόλουθα χαρακτηριστικά:
Παραπομπές
Κατηγορία:Στερεοχημεία Κατηγορία:Υδατάνθρακες
Έγκαυμα
Τα εγκαύματα που επηρεάζουν μόνο τα επιφανειακά στρώματα του δέρματος είναι γνωστά ως επιφανειακά ή εγκαύματα πρώτου βαθμού. Τα επιφανειακά εγκαύματα εμφανίζονται ως κοκκίνισμα, χωρίς φουσκάλες, και ο πόνος διαρκεί περίπου τρεις μέρες. Όταν ο τραυματισμός εισχωρήσει σε μέρος του υποκείμενου στρώματος του δέρματος, τότε λέμε ότι έχουμε ένα - εν τω βάθει - μερικού πάχους έγκαυμα ή έγκαυμα δεύτερου βαθμού. Σε αυτή την περίπτωση εμφανίζονται φουσκάλες που είναι πολύ επώδυνες. Σ’ ένα ολικού πάχους έγκαυμα ή έγκαυμα τρίτου βαθμού, ο τραυματισμός εκτείνεται σε όλα τα στρώματα του δέρματος. Συχνά δεν υπάρχει πόνος και η καμένη περιοχή είναι δύσκαμπτη. Σε ένα έγκαυμα τέταρτου βαθμού ο τραυματισμός επεκτείνεται σε βαθύτερους ιστούς, όπως στους μύες, στους τένοντες, ή στα οστά.
Η απαιτούμενη θεραπεία εξαρτάται από την σοβαρότητα του εγκαύματος. Τα επιφανειακά εγκαύματα μπορούν να αντιμετωπιστούν μόνο με απλά αναλγητικά πόνου, ενώ για τα βαριά εγκαύματα ενδέχεται να απαιτηθεί παρατεταμένη θεραπεία σε εξειδικευμένα κέντρα αποκατάστασης εγκαυμάτων. Το νερό βρύσης ενδέχεται να ανακουφίσει τον πόνο και να μειώσει τη βλάβη, ωστόσο η παρατεταμένη έκθεση μπορεί να οδηγήσει σε υποθερμία. Τα μερικού πάχους εγκαύματα μπορεί να απαιτούν καθαρισμό με σαπούνι και νερό, ακολουθούμενο από επίδεση του τραύματος. Δεν είναι ξεκάθαρο το πώς θα πρέπει να διαχειριστεί κανείς τις φουσκάλες, αλλά είναι πιθανώς λογικό να αφήνονται ανέπαφες εάν είναι μικρές και να στραγγίζονται εάν είναι μεγάλες. Τα ολικού πάχους εγκαύματα συνήθως απαιτούν κάποια χειρουργική επέμβαση, όπως μεταμόσχευση δέρματος. Τα εκτεταμένα εγκαύματα συνήθως απαιτούν μεγάλες δόσεις ενδοφλέβιων υγρών, γιατί η επακόλουθη φλεγμονώδης αντίδραση προκαλεί διαρροή υγρού από τα τριχοειδή αγγεία, και οίδημα. Οι πιο συνηθισμένες επιπλοκές των εγκαυμάτων περιλαμβάνουν τη μόλυνση.
Παρόλο που τα εκτεταμένα εγκαύματα μπορούν να αποβούν μοιραία, οι σύγχρονες θεραπείες που έχουν αναπτυχθεί από το 1960 έχουν βελτιώσει σημαντικά τα αποτελέσματα, κυρίως σε παιδιά και έφηβους. Περίπου 11 εκατομμύρια άνθρωποι παγκοσμίως καταφεύγουν σε κάποια ιατρική θεραπεία, ενώ 300.000 άνθρωποι πεθαίνουν από τα εγκαύματα κάθε χρόνο. Στις Ηνωμένες Πολιτείες, περίπου το 4% όσων εισάγονται σε κάποιο κέντρο αποκατάστασης εγκαυμάτων πεθαίνουν από τους τραυματισμούς τους. Το μακροχρόνιο αποτέλεσμα σχετίζεται πρωτίστως με το μέγεθος του εγκαύματος και την ηλικία του εγκαυματία.
Κατηγοριοποίηση
Έχουν γίνει πολλές προσπάθειες κατηγοριοποίησης των εγκαυμάτων. Στην κλασική κατηγοριοποίηση τα εγκαύματα χωρίζονται σε 4 βαθμούς (Α',Β',Γ',Δ')
Άλλος τρόπος διαχωρισμού των εγκαυμάτων είναι ο διαχωρισμός σε επιδερμικά (αντιστοιχούν σε αυτά του Α' και Β' βαθμού) και υποδερμικά (Γ' βαθμού). Μπορούμε να τα διαχωρίσουμε σε βαθειά (όλο το πάχος του δέρματος) και επιπόλαια (τμήμα του πάχους του δέρματος).
Η Αμερικάνικη Ένωση Εγκαυμάτων ταξινομεί τα εγκαύματα ανάλογα με τη βαρύτητά τους. Τα ελαφρά εγκαύματα μπορούν να αντιμετωπιστούν σε επίπεδο εξωτερικού ιατρείου, τα μέσης βαρύτητας χρήζουν νοσοκομειακής φροντίδας, ενώ τα βαριά εγκαύματα έχουν ανάγκη εξειδικευμένου κέντρου εγκαυμάτων.
Ενδείξεις και συμπτώματα
Τα χαρακτηριστικά ενός εγκαύματος εξαρτώνται από το βάθος του. Τα επιφανειακά εγκαύματα προκαλούν πόνο που κρατάει δύο ή τρεις ημέρες και ακολουθεί ξεφλούδισμα του δέρματος μέσα στις επόμενες μέρες. Άτομα που υποφέρουν από πιο σοβαρά εγκαύματα μπορεί να νιώσουν δυσφορία ή να παραπονεθούν ότι αισθάνονται πίεση αντί για πόνο. Τα ολικού πάχους εγκαύματα μπορεί να μην εμφανίζουν αίσθηση σε ένα απαλό άγγιγμα ή τρύπημα. Παρόλο που συνήθως τα επιφανειακά εγκαύματα είναι κόκκινα, τα σοβαρά εγκαύματα μπορεί να είναι ροζ, άσπρα ή μαύρα. Τα εγκαύματα γύρω από το στόμα ή καψαλισμένες τρίχες μέσα στην μύτη μπορεί να υποδηλώνουν ότι έχουν προκληθεί εγκαύματα στους αεραγωγούς, αλλά τα ευρήματα αυτά δεν είναι οριστικά. Ακόμη περισσότερο ανησυχητικές ενδείξεις περιλαμβάνουν: δύσπνοια, βραχνάδα, και τραχύτητα στη φωνή ή δυσχέρεια στην αναπνοή. Η φαγούρα είναι συνηθισμένη κατά τη διάρκεια της ανάρρωσης και εμφανίζεται μέχρι και σε 90% των ενηλίκων και σχεδόν σε όλα τα παιδιά. Η αίσθηση μουδιάσματος ή μυρμηγκιάσματος μπορεί να επιμείνει για ένα μεγάλο διάστημα μετά από ένα ηλεκτρικό τραυματισμό. Τα εγκαύματα μπορεί επίσης να προκαλέσουν συναισθηματική και ψυχολογική φθορά.
Αίτια
Τα εγκαύματα προκαλούνται από ποικιλία εξωτερικών πηγών που διακρίνονται σε θερμικές, χημικές, ηλεκτρικές και ακτινοβολίες. Στις Ηνωμένες Πολιτείες, οι πιο συνηθισμένες αιτίες εγκαυμάτων είναι: φωτιά ή φλόγα (44%), ζεμάτισμα από καυτό υγρό (33%), ζεστά αντικείμενα (9%), ηλεκτρισμός (4%), και χημικές ουσίες (3%). Οι περισσότεροι τραυματισμοί εγκαυμάτων συμβαίνουν στο σπίτι (69%) ή στη δουλειά (9%), κυρίως από ατύχημα, ενώ μόλις το 2% είναι από επίθεση από κάποιον άλλον και 1-2% από απόπειρα αυτοκτονίας. Αυτά τα αίτια μπορεί να προκαλέσουν τραυματισμό κατά την εισπνοή στους αεραγωγούς ή/και στους πνεύμονες, στο 6% των περιπτώσεων.
Οι τραυματισμοί από εγκαύματα συμβαίνουν πιο συχνά στα φτωχότερα κοινωνικά στρώματα. Το κάπνισμα είναι ένας παράγοντας κινδύνου, ενώ η χρήση αλκοόλ δεν αποτελεί παράγοντα κινδύνου. Τα εγκαύματα που σχετίζονται με τη φωτιά είναι συνήθως πιο συχνά σε πιο ψυχρά κλίματα. Συγκεκριμένοι παράγοντες κινδύνου στον αναπτυσσόμενο κόσμο περιλαμβάνουν το μαγείρεμα σε ανοιχτές εστίες ή στο πάτωμα, καθώς και αναπτυξιακά προβλήματα σε παιδιά και χρόνιες ασθένειες σε ενήλικες.
Θερμικά εγκαύματα
Στις Ηνωμένες Πολιτείες, οι πυρκαγίες και τα ζεστά υγρά αποτελούν τις πιο συνηθισμένες αιτίες εγκαυμάτων. Οι πυρκαγιές σπιτιών που προκαλούν θάνατο, προέρχονται στο 25% από το κάπνισμα και στο 22% από τα σώματα θέρμανσης. Σχεδόν οι μισοί από τους τραυματισμούς οφείλονται στις προσπάθειες να σβηστεί μία φωτιά. Το ζεμάτισμα προκαλείται από καυτά υγρά ή αέρια και πιο συχνά παρουσιάζεται από έκθεση σε καυτά υγρά, υψηλή θερμοκρασία του νερού βρύσης στο μπάνιο ή στο ντους, καυτό λάδι μαγειρέματος, ή ατμό. Οι τραυματισμοί από ζεμάτισμα είναι πιο συχνοί σε παιδιά κάτω των πέντε ετών, οι οποίοι στις Ηνωμένες Πολιτείες και στην Αυστραλία αποτελούν το 2/3 όλων των εγκαυμάτων. Γενικά, η επαφή με ζεστά αντικείμενα προκαλεί περίπου το 20-30% των εγκαυμάτων σε παιδιά. Τα εγκαύματα αυτά συνήθως είναι πρώτου ή δεύτερου βαθμού, ωστόσο εγκαύματα τρίτου βαθμού μπορούν επίσης να προκύψουν ιδιαίτερα μετά από εκτεταμένη επαφή. Τέλος, τα πυροτεχνήματα είναι μία συνηθισμένη αιτία εγκαυμάτων κατά τη διάρκεια των εορτών σε πολλές χώρες, ιδιαίτερα για αγόρια εφήβους.
Χημικά εγκαύματα
150px|thumb|Χημικό έγκαυμα με [[υδροξείδιο του νατρίου.]] Τα χημικά εγκαύματα μπορούν να προκληθούν από περισσότερες από 25.000 ουσίες, οι περισσότερες από τις οποίες είναι είτε ισχυρή βάση (55%) είτε ισχυρό οξύ (26%). Οι περισσότεροι θάνατοι από χημικά εγκαύματα είναι δευτερογενείς μετά από κατάποση. Οι συνήθεις παράγοντες περιλαμβάνουν: θειικό οξύ που βρίσκεται στα καθαριστικά τουαλέτας, υποχλωριώδες νάτριο που βρίσκεται στη χλωρίνη, και αλογονωμένους υδρογονάνθρακες που βρίσκονται στα προϊόντα αφαίρεσης χρωμάτων. Το υδροφθορικό οξύ μπορεί να προκαλέσει ιδιαίτερα βαθειά εγκαύματα τα οποία μπορεί να μην εκδηλωθούν άμεσα αλλά κάποια στιγμή μετά την έκθεσή τους σ’αυτά. Το μυρμηκικό οξύ μπορεί να προκαλέσει βλάβη σε σημαντικό αριθμό ερυθροκυττάρων.
Ηλεκτρικά εγκαύματα
Παρόλο που οι τραυματισμοί από ηλεκτρισμό οδηγούν κυρίως σε εγκαύματα, μπορούν επίσης δευτερευόντως να προκαλέσουν κατάγματα ή εξαρθρώσεις σε αμβλύ τραύμα ή μυϊκή συστολή. Στα ηλεκτρικά εγκαύματα από υψηλή τάση, οι μεγαλύτερες βλάβες μπορούν να προκληθούν εσωτερικά και έτσι η έκταση του τραυματισμού δεν μπορεί να εκτιμηθεί μόνο από μία εξέταση του δέρματος. Η επαφή είτε με χαμηλή είτε με υψηλή τάση μπορεί να προκαλέσει καρδιακές αρρυθμίες ή καρδιακή ανακοπή.
Εγκαύματα από ακτινοβολία
Τα εγκαύματα από ακτινοβολία μπορούν να προκληθούν από παρατεταμένη έκθεση στην υπεριώδη ακτινοβολία (όπως αυτή από τον ήλιο, τους θαλάμους μαυρίσματος ή την ηλεκτροσυγκόλληση τόξου) ή στην ιονίζουσα ακτινοβολία (όπως αυτή από την ακτινοθεραπεία, τις ακτινογραφίες ή την κατακρήμνιση ραδιενεργής σκόνης). Η έκθεση στον ήλιο είναι η πιο συνηθισμένη αιτία για εγκαύματα ακτινοβολίας καθώς και η πιο συνηθισμένη αιτία των επιφανειακών εγκαυμάτων γενικότερα. Υπάρχει μία σημαντική διακύμανση στο πόσο εύκολα οι άνθρωποι μπορούν να αποκτήσουν ηλιακό έγκαυμα, ανάλογα με τον τύπο δέρματός τους. Οι επιδράσεις στο δέρμα από την ιονίζουσα ακτινοβολία εξαρτώνται από την ποσότητα έκθεσης στην περιοχή, όπου παρατηρείται απώλεια μαλλιών μετά από 3 Gy, ερυθρότητα μετά από 10 Gy, απολέπιση υγρού δέρματος μετά από 20 Gy και νέκρωση μετά από 30 Gy. Η ερυθρότητα, εάν προκύψει, μπορεί να εμφανιστεί κάποια στιγμή μετά την έκθεση. Τα εγκαύματα ακτινοβολίας θεραπεύονται όπως και τα άλλα εγκαύματα. Τα εγκαύματα από φούρνο μικροκυμάτων προκύπτουν μέσω θερμικής ζέστης που προκαλούνται από τους φούρνους μικροκυμάτων. Παρόλο που μικρές εκθέσεις όπως αυτές των δύο δευτερολέπτων μπορούν να προκαλέσουν τραυματισμό, συνολικά, αυτό είναι ένα ασυνήθιστο φαινόμενο.
Εγκαύματα από επίθεση τρίτων
Σε εκείνους που νοσηλεύονται σε νοσοκομείο είτε από ζεμάτισμα είτε από εγκαύματα πυρκαγιάς, το 10% είναι από επίθεση τρίτων. Οι λόγοι περιλαμβάνουν: κακοποίηση ανηλίκων, προσωπικές διαμάχες, συζυγική κακοποίηση, κακοποίηση ηλικιωμένων, και επιχειρηματικές διαμάχες. Ένας τραυματισμός ή έγκαυμα από βύθιση σε καυτό υγρό μπορεί να δηλώνει κακοποίηση ανηλίκων. Προκαλείται όταν ένα άκρο ή το κάτω μέρος του σώματος (οπίσθια ή περίνεο) κρατείται κάτω από την επιφάνεια ζεστού νερού. Συνήθως δημιουργεί μία αιχμηρή άνω παρυφή, η οποία συχνά είναι συμμετρική. Τα εσκεμμένα εγκαύματα από τσιγάρο εντοπίζονται συχνότερα στο πρόσωπο ή στο πίσω μέρος των χεριών και των ποδιών. Άλλες -υψηλού κινδύνου- ενδείξεις για πιθανή κακοποίηση περιλαμβάνουν: περιμετρικά εγκαύματα, απουσία σημαδιών από πιτσίλισμα, έγκαυμα ομοιόμορφου βάθους και συσχέτιση με άλλα σημάδια παραμέλησης ή κακοποίησης.
Το κάψιμο της νύφης, μια μορφή ενδοοικογενειακής βίας, λαμβάνει χώρα σε μερικές κουλτούρες όπως η Ινδία, όπου η γυναίκα καίγεται επειδή ο σύζυγος ή η οικογένειά του θεωρούν ότι η προίκα είναι ανεπαρκής. Στο Πακιστάν, τα εγκαύματα από οξύ αντιπροσωπεύουν το 13% των σκόπιμων εγκαυμάτων και συχνά σχετίζονται με ενδοοικογενειακή βία. Η αυτοπυρπόληση χρησιμοποιείται επίσης ως μορφή διαμαρτυρίας σε διάφορα μέρη του κόσμου.
Παθοφυσιολογία
Σε θερμοκρασίες άνω των 44 °C, οι πρωτεΐνες αρχίζουν να χάνουν το τρισδιάστατο σχήμα τους και να διασπώνται. Αυτό έχει ως αποτέλεσμα την καταστροφή των κυττάρων και των ιστών. Πολλές από τις άμεσες επιπτώσεις ενός εγκαύματος είναι δευτερεύουσες της διαταραχής στη φυσιολογική λειτουργία του δέρματος. Αυτές περιλαμβάνουν τη διαταραχή της αίσθησης του δέρματος, της ικανότητας πρόληψης της απώλειας νερού μέσω της εξάτμισης και της ικανότητας ελέγχου της θερμοκρασίας του σώματος. Η διαταραχή των κυτταρικών μεμβρανών κάνει τα κύτταρα να χάνουν κάλιο στους χώρους έξω από το κύτταρο και να λαμβάνουν νερό και νάτριο.
Τέλος, τα αυξημένα επίπεδα κατεχολαμινών και κορτιζόλης μπορούν να οδηγήσουν σε κατάσταση υπερμεταβολισμού, η οποία μπορεί να διαρκέσει για χρόνια. Η κατάσταση αυτή σχετίζεται με αυξημένη καρδιακή παροχή, μεταβολισμό, ταχύ καρδιακό ρυθμό και κακή ανοσολογική λειτουργία.
Διάγνωση
Τα εγκαύματα μπορούν να ταξινομηθούν σύμφωνα με το βάθος, τον μηχανισμό του τραυματισμού, την έκταση και τους σχετικούς τραυματισμούς. Η πιο συχνά χρησιμοποιούμενη ταξινόμηση βασίζεται στο βάθος του τραυματισμού. Το βάθος ενός εγκαύματος συνήθως προσδιορίζεται μέσω εξέτασης, αν και μπορεί επίσης να χρησιμοποιηθεί η βιοψία. Το βάθος ενός εγκαύματος μπορεί να είναι δύσκολο να καθοριστεί με ακρίβεια σε μία απλή εξέταση και ίσως χρειαστούν επαναλαμβανόμενες εξετάσεις μέσα σε μια περίοδο μερικών ημερών. Σε όσους έχουν πονοκέφαλο ή ζαλίζονται και έχουν έγκαυμα που σχετίζεται με πυρκαγιά, θα πρέπει να γίνει εξέταση για δηλητηρίαση από μονοξείδιο του άνθρακα. Θα πρέπει επίσης να γίνει εξέταση για δηλητηρίαση από κυανιούχα.